ka ka ka ka ka ka ka es ka ka ko ka ka ka ka ko ka ka en ka ka en ka ka ka ka ka en ka ka ka ka ka ka ka ka ka ka ka ka ka ka ka ka ka ka en
კათოლიკეთა ღვთისმშობლის საყდრის კურთხევა ტფილისში | | მადათოვი | Madatovi
„ტურნეფორის მიხედვით, თბილისის მოსახლეობა 1704 წლიდან შედგებოდა 14 000-მდე სომხის, 3 000-მდე მაჰმადიანის, 2 000-მდე ქართველისა და 500 კათოლიკესაგან.“
★ „ყველამ კარგად იცის, რომ ტფილისში ქართველ კათოლიკეთა ძმობა და ეკკლესია დიდის ხნიდამ არსებობს და ამ ეკკლესიასთან სამრევლო სკოლაც 1670 წლებში დაარსდა.
ტფილისშივე აქვთ კათოლიკეთ ორი ძველი საეკკლესიო შენობა, რომელიც სხვა-და-სხვა თავშესაფარად არის გადაკეთებული. ძველად-კი იქ ეკკლესიებიც ყოფილა და თავის საქმეების არხივიც ჰქონიათ. ყველა ეს ქაღალდები აწინდელ ეკკლესიას დარჩენია ბოლოს დასაცველად. ამბობენ, რომ აწინდელ ეკკლესიასაცა აქვს თავისი ძველი სიგელ-გუჯარებიო.
თუ ეს მართალია, თქმა არ უნდა, რომ ამ ქაღალდებში ბევრი ძვირფასი მასალა აღმოჩნდება ქართველ კათოლიკეთა შესახებ”, 1893 წ.
[📘 „1001 ზღაპარი საქართველოზე“, ტომი II [1891-1895 წწ.]
★ „კვირას, ტფილისში იქნება კურთხევა ახლად გადაკეთებულის კათოლიკეთ ღვთისმშობლის საყდრისა, რომელიც შუა-ბაზარშია. ამ ეკკლესიის აშენება წარსულის საუკუნის დასასრულს ეკუთვნის, 1793 წელსა და დასრულებულია 1806-სა, განახლებული ეკკლესია გოთიკურის არხიტექტურისაა, როგორც გარეგანის შეხედულობით, აგრეთვე შინაგანისა.
ამ საყდრის და აგრეთვე ამ რამდენისამე წლის წინად სკოლის სახლის ახლად აშენებაზე მოთავეობა ეკუთვნის პატივცემულს ეკკლესიის წინამძღვარს პატრს დიმიტრი თუმანიშვილსა. პირველად ამშენებელნი წარსულს საუკუნეში ყოფილან კაფუცინის ორდენის იტალიელი ბერები, იმ დროს მისსიონერები საქართველოში, რომელნიც იმყოფებოდნენ აქ 1846 წლამდე.
კვირას, ამ თთვის რვას თერთმეტის საათის ნახევარზე აღსრულდა ტფილისში კურთხევა გადაკეთებულის კათოლიკეთ ღვთის მშობლის მიძინების და ამაღლების ძველის ეკკლესიისა, რომელიც ფრანგების ქუჩაშია, შუა-ბაზართან ახლოს. სამღვდელოება სკოლის შენობიდამ, რომელშიაც
დროებითი ეკკლესია იყო, გამოვიდა აიაზმის კურთხევით და გალობით და დიდებით შემოუარა ძველის საყდრის შენობასა; მრევლი და უცხო ხალხი ბლომად დაესწრო. საყდარი ჯერ ცარიელი იყო და დიდების გათავების შემდეგ გაიღო კარი, სამღვდელოება და მრევლი შევიდა ეკკლესიაში და დაიწყო ლითანია (ვედრება) ყოველთა წმინდათა. ზარით და მაღალის ხმით გაისმოდა ეს ლოცვა...
ეკკლესია, როგორც მოხსენიებული იყო „ივერიაში“, გოთიკურის არხიტექტურისაა. შიგნიდამ შენობა წარმოადგენს ვრცელს გაშლილს ფართო ადგილს, რადგანაც ძველი სვეტები აუღიათ. ჭერი აქვს შუაში ბრტყელი და ნაპირები ალმაცერად გარშემო კედლებზე დაშვებული. სამი სამწირველო ტრაპეზი აქვს; ერთი დიდ აღმოსავლეთისა მშვენივრად მარმარილოს ქვით აგებული. ეკკლესია განათებულია, რადგან დიდრონი ფანჯრები აქვს. მოწყობილობა და მორთულობა მარტივია და მოხდენილის ხელოვნებისაა“, 1886 წ.
[📕 „1001 ზღაპარი საქართველოზე“, ტომი I [1886-1890 წწ.]
• ერთი ამბავი •
გამოცემები ერთი ამბავი ინტერვიუ ლიტერატურული ქალაქები მადათოვის კუნძული მოგონებები ფიროსმანზე მულტიმედია პერსონაჟი პირველი რესპუბლიკა საბჭოთა თბილისის ქრონიკები სტატია სტუმრად ტფილისში სხვადასხვა ტფილისის ბუკინისტები ტფილისური ლეგენდა ტფილისური ტრადიციები უცხოელი მოგზაურები ტფილისზე ქალაქზედ ჩანაწერები ძველი თბილისის აშუღები ძველი თბილისის კრიმინალური ქრონიკა ძველი პრესა ძველი ქართული რეკლამა
ორიოდე სიტყვა აისორებზე |
ვანო ხოჯაბეგოვი - მეთულუხჩე „ტფილისის პოლიცმეისტერი აცნობებს ტფილისის გუბერნატორს, რომ გასულს 1895 წელს ტფილისში სულ 162, 351 მცხოვრებე...
ყარაჩოღელი VS კინტო |
★ „ ყარაჩოღელი! კინტო! ხშირად კინტოსა და ყარაჩოღელს ერთმანეთში ურევენ. ჩვენ, ძველი თბილისის სინიდისის შენარჩუნებისათვის, ამ ორ ტიპს განვ...
მადათოვის დაკარგული კუნძული |
მადათოვის კუნძული ★   ძნელად თუ მოიძებნება ადგილი ტფილისში, იმაზე მისტიკური, ვიდრე მადათოვის კუნძული. კუნძული, პრაქტიკულად, ლეგენდადაა...
ლევან ბერძენიშვილი - ლამაზ-ქალაქი; კამორა; კანუდოსი | ლიტერატურული ქალაქები
★ გურამ დოჩანაშვილის რომანში - „სამოსელი პირველი“, მაგიური რეალიზმი გამოიხატება იმით, რომ აქ სამყარო შეტრიალებულია; ანუ, ჩვენ რომ ქართვე...
თბილისურ შენობათა მაკეტების კოლექცია |
თბილისურ შენობათა მაკეტების კოლექცია - სახლი აბას აბადის მოედანზე ★  თბილისის ისტორიის მუზეუმის ხის ფონდში დაცულია თბილისურ შენობათა...
კუდიანი ვარსკვლავი თფილისის ცაზე... | 1881 წ.
„1881 წლის დიდი კომეტა“, C/1881 K1 [★ 1881 წელს, ცაზე, „დიდი კომეტა“, [C/1881 K1] გამოჩნდა... როგორც ჩანს, ამ მოვლენამ იმდენად შეაშფ...
მხატვარი გიგო გაბაშვილი... |
★ „გუშინდელს რუსულს გაზეთებში იყო მოხსენებული, რომ ქართველს მხატვარს ბ-ნ გაბაშვილს უნდა გამოჰფინოს თვის მიერ ნახატი სურათები, რიცხვით 50,...
Copyright © 2019 მადათოვი | Madatovi
Created with by Beauty Templates | Distributed by Gooyaabi Templates